রীতি অনুযায়ী প্রথম এই মন্দিরের জগন্নাথ দেব, বলরাম ও সুভদ্রাকে দর্শন করে হাতী। এরপর শুরু হয় যাত্রা। বরাবরই গুজরাতের মুখ্যমন্ত্রীই ঝাড়ু দিয়ে পথ পরিস্কার করার পরই রথ বেরোয়। এই রীতি ‘পহিন্দ বিধি’ নামে পরিচিত। আমেদাবাদ শহরের বিভিন্ন রাস্তা দিয়ে অন্তত ১৪ কিলোমিটার পরিভ্রমণ করে ওই রথ। সরসপুরে থামে ওই রথ। সেখানেই জগন্নাথ দেবের ভক্তদের খাওয়ানো হয় মহা ভোগ। গুজরাতে এই অনুষ্ঠান লোকোৎসব নামে পরিচিত।